El Casal Jove de Sagunt acull esta vesprada l'activitat ‘Lluna Plena del Poder’ per a jóvens a partir de 12 anys
09 de desembre 2022

Esta vesprada a les 17.30 començarà en el Casal Jove de Sagunt l'activitat ‘Lluna Plena del Poder’, fent referència a la mítica trilogia d’_El Senyor dels Anells_, dins de la programació de Lluna Plena, activitat d'oci alternatiu per a jóvens a partir de 12 anys organitzat per l'Ajuntament de Sagunt a través del departament de Joventut i Infància, amb la col·laboració dels grups de participació HR Jove i Corresponsals.

Durant la vesprada hi haurà tot tipus d'activitats tematitzades i ambientades en les obres de J.R.R. Tolkien i l'Edat mitjana: tallers de _cosplay_, videojocs, trivial, tir amb arc, agranadora humana i com a tancament, una gimcana per equips, on caldrà trobar el famós anell del poder. A més, hi haurà jocs de taula de l'Edat Mitjana i una exposició, cedits per la Societat Tolkien Espanyola, que col·labora en l'esdeveniment.

Les activitats es realitzen en el Casal Jove de Sagunt (c/ Romeu, 8) en horari de 17.30 a 20.30 h.

![](/media/qugn0j0i/c-lluna-plena.jpg?width=587&height=782)

*   [](http://www.facebook.com/sharer.php?u=https://aytosagunto.es/va/actualitat/el-casal-jove-de-sagunt-acull-esta-vesprada-l-activitat-lluna-plena-del-poder-per-a-jovens-a-partir-de-12-anys/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-de-sagunt-acull-esta-vesprada-l-activitat-lluna-plena-del-poder-per-a-jovens-a-partir-de-12-anys/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-de-sagunt-acull-esta-vesprada-l-activitat-lluna-plena-del-poder-per-a-jovens-a-partir-de-12-anys/ "Linked In")
*   [](mailto:?body=https://aytosagunto.es/va/actualitat/el-casal-jove-de-sagunt-acull-esta-vesprada-l-activitat-lluna-plena-del-poder-per-a-jovens-a-partir-de-12-anys/)